**Атеисттердің мейрамдары бар ма?**

***«Ақылсыз адамдар «Құдай жоқ!» деп ойлайды»***

***(Забур 52:1)***

Исаның туылуы мейрамы, Құтқарылу мейрамы күндерінде оның компаниясының жұмысы тоқтатылуы керек екеніне наразылық білдірген бір атеист адам: «Осы мәсіхшілердің мерекелері бітпейді екен» деп шағымданады. Ол Құтқарылу мейрамы, Алғыс айту күні, Исаның туылған күні, әдетте американдықтар тойлайтын «Жақсы жұма» күндерін атап шықты. «Ал бізде, атеисттерде, ешқандай мереке жоқ», - деп қосты. Солай айтқан кезде, оның досы оған: «Жоқ, бар! Бірінші сәуір күні ше?», - депті.

Баяғыда Забур жыршысы былай деп жазды: «Ақылсыз адамдар «Құдай жоқ!» деп ойлайды» (Забур 52:1), Адамдардың Құдайдың бар екенін жоққа шығаруы Оның бар екендігінің шындығын өзгерте алмайды.

Сұрақ: Сіз неліктен Құдайға сенесіз? Мүмкін сіз осы сеніммен бала кезіңізден бастап өскен шығарсыз. Бәлкім, сіз ғаламның ауқымына қарап, мұның бәрі кездейсоқ болғаны мүмкін емес, бұл әлемді жаратқан қандай да бір күш бар деп сенетін шығарсыз. Мүмкін сіз Рональд Рейган сияқты ойлайтын шығарсыз, ол бір кездері: «Осындай керемет, сұлу әлемде өмір сүре тұра, Құдай жоқ деп ойлайтын атеисттерді түсіне алмаймын!» деп айтқан екен. Мен де кейде атеисттерді кешкі асқа шақырып, оларға өмірлеріндегі ең дәмді тамақ беріп, содан соң олардан: «Сіздер осы тамақты дайындаған аспаздың бар екеніне сенесіздер ме?» деп сұрағым келеді.

Бірде біреу дүниеде екі түрлі атеист бар деп айтты: кәдімгі атеистер және ашу ызалы атеистер. Олар шын мәнінде атеисттер емес, олар жай ғана атеизмді прикрытие (қорған) ретінде пайдаланады. Бірде бір жас жігіт: «Шынында мен атеист емеспін, бірақ мен Құдайға сене тұра, мен өзім қалағандай өмір сүре алмаймын» деді.

Адамның атеизмнен Құдайға сенуге көшуі үшін не қажет? Оның өлімге жақын болған кезі ме, әлде аспаннан шыққан қатты дауыс па немесе «өмір тек біз көре алатын нәрселермен шектелмейді» деген тыныш дауыс па?